CELEX: 62008TN0003
Language: et
Date: 2008-01-02 00:00:00
Title: Kohtuasi T-3/08: 2. jaanuaril 2008 esitatud hagi — Coedo Suárez versus nõukogu

8.3.2008   
            
            
               ET
            
            
               Euroopa Liidu Teataja
            
            
               C 64/54
            
         2. jaanuaril 2008 esitatud hagi — Coedo Suárez versus nõukogu
   (Kohtuasi T-3/08)
   (2008/C 64/87)
   Kohtumenetluse keel: prantsuse
   Pooled
   
      Hageja: Angel Coedo Suárez (Brüssel, Belgia) (esindajad: advokaadid S. Rodrigues ja C. Bernard-Glanz)
   
      Kostja: Euroopa Liidu Nõukogu
   Hageja nõuded
   
               —
            
            
               Tunnistada käesolev hagi vastuvõetavaks;
            
         
               —
            
            
               Tühistada nõukogu 30. oktoobri 2007. aasta otsus osas, milles sellega ei võimaldatud hagejal tutvuda nõukogu dokumentidega, mis on seotud hageja ja ühe tema kolleegi vahel 19. veebruaril 2004 toimunud intsidendiga (sisekoosolekute protokollid, uurimistulemused ja turvateenistuse aruanne)
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja nõuab käesoleva hagiga, et tühistataks nõukogu peasekretariaadi F peadirektoraadi 30. oktoobri 2007. aasta otsus jätta rahuldamata tema kordustaotlus tutvuda dokumentidega, mis on seotud hageja ja ühe tema kolleegi vahel toimunud intsidendiga.
   Hagi põhjenduseks esitab hageja kaks väidet.
   Esimene väide põhineb määruse nr 1049/2001 (1) artikli 4 lõike 1 punkti b rikkumisel ja selle sätte rakendamise põhjendamise kohustuse rikkumisel.
   Teine väide põhineb määruse nr 45/2001 (2) artikli 5 rikkumisel ja selle määrusega seotud ilmsel hindamisveal.
   
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).
   
      (2)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, lk 1; ELT eriväljaanne 13/26, lk 102).